CELEX: 32008R0323
Language: hr
Date: 2008-04-08 00:00:00
Title: Uredba Komisije (EZ) br. 323/2008 od 8. travnja 2008. o razvrstavanju određene robe u kombiniranu nomenklaturu

02/Sv. 014
            
            
               HR
            
            
               Službeni list Europske unije
            
            
               247
            
         32008R0323
   
               L 098/3
            
            
               SLUŽBENI LIST EUROPSKE UNIJE
            
            
               08.04.2008.
            
         
      UREDBA KOMISIJE (EZ) br. 323/2008
   od 8. travnja 2008.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice, s ciljem primjene tarifa i drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz stupca 1 tablice iz Priloga ovoj Uredbi potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3.
            
         
               (4)
            
            
               Primjereno je da u skladu s člankom 12. stavkom 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2) korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, i to tijekom razdoblja od tri mjeseca.
            
         
               (5)
            
            
               Odbor za Carinski zakonik nije dostavio mišljenje u roku koji je odredio njegov predsjednik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi na temelju članka 12. stavka 6. Uredbe (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 8. travnja 2008.
      
         
            Za Komisiju
         
         LászlóKOVÁCS
         
         
            Član Komisije
         
      
   
   
      (1)  SL L 256, 7.9.1987., str. 1. Uredba kako je zadnje izmijenjena Uredbom (EZ) br. 580/2007 (SL L 138, 30.5.2007., str. 1.).
   
      (2)  SL L 302, 19.10.1992., str. 1. Uredba kako je zadnje izmijenjena Uredbom (EZ) br. 1791/2006 (SL L 363, 20.12.2006., str. 1.).
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               
                           1.
                        
                        
                           Gipki plastični proizvod u obliku naočala koji sadrži obojenu tekućinu sljedećega sastava (% vol.):
                           
                                       —
                                    
                                    
                                       voda
                                    
                                    
                                       40
                                    
                                 
                                       —
                                    
                                    
                                       propilen glikol
                                    
                                    
                                       60
                                    
                                 Ovaj je proizvod namijenjen ublažavanju glavobolje; prije stavljanja na lice potrebno ga je ohladiti u hladnjaku.
                        
                     
            
               3824 90 97
            
            
               Razvrstavanje se utvrđuje u skladu s odredbama Općih pravila 1., 3.(b) i 6. o tumačenju kombinirane nomenklature i tekstom oznaka KN 3824, 3824 90 i 3824 90 97.
               Otopina u plastičnom ovoju koristi se kao sredstvo za hlađenje i daje proizvodu bitne osobine pripravka iz tarifnoga broja 3824.
               Ovaj proizvod nema terapeutskog ili profilaktičkog učinka u smislu poglavlja 30.
            
         
               
                           2.
                        
                        
                           Jastučić od plastične folije koji sadrži mješavinu vode i ulja za umetanje u košarice kupaćih kostima ili grudnjaka.
                        
                     
            
               3926 20 00
            
            
               Razvrstavanje se utvrđuje u skladu s odredbama Općih pravila 1., 3.(b) i 6. o tumačenju kombinirane nomenklature i tekstom oznaka KN 3926 i 3926 20 00.
               Budući da je proizvod namijenjen za umetanje u košarice ženskih kupaćih kostima ili grudnjaka, u smislu tarifnoga broja 3926 smatra se odjevnim dodatkom iz tarifnoga podbroja 3926 20 00.
            
         
               
                           3.
                        
                        
                           Proizvod od tanke tkanine u obliku pojasa koji sadrži zrna obične pšenice, koji se nakon zagrijavanja u mikrovalnoj pećnici koristi za ublažavanje boli u križima.
                        
                     
            
               1001 90 99
            
            
               Razvrstavanje se utvrđuje u skladu s odredbama Općih pravila 1., 3.(b) i 6. o tumačenju kombinirane nomenklature i tekstom oznaka KN 1001, 1001 90, 1001 90 99.
               Obična pšenica u pojasu koristi se za prijenos akumulirane topline i daje proizvodu bitne osobine žitarica iz tarifnoga broja 1001. Ovaj proizvod nema terapeutskog ili profilaktičkog učinka u smislu poglavlja 30.